stanford-oval/wikipedia huggingface dataset:
Robert Stack
Elämäkerta > Ura

Stack opiskeli draamakursseja Bridgewater State Collegessa. Hänen syvä äänensä ja ulkonäkönsä houkutteli Hollywoodin tuottajia. Kun Stack vieraili paljon Universal Studiossa 20 vuoden ikäisenä, tuottaja Joe Pasternak tarjosi hänelle tilaisuuden näytellä roolia debyytissään First love.lähde?
Seuraavassa roolissaan elokuvassa The Mortal Storm Stack esitti nuorta miestä, joka liittyy natsipuolueeseen. Se oli ensimmäinen elokuva, jossa oltiin Adolf Hitleriä vastaan. Nuorena Stack ihastui Carole Lombardiin ja näytteli hänen kanssaan elokuvassa To Be or Not To Be. Stackistä oli pelottavaa mennä kyseiseen elokuvaan mukaan, mutta hän sai Lombardilta opastusta näyttelemisessä. Lombard kuoli lento-onnettomuudessa vähän ennen elokuvan julkaisua.lähde?
Toisen maailmansodan aikana Stack toimi asekouluttajana Yhdysvaltain laivastossa. Hän jatkoi uraansa ja esiintyi elokuvissa, kuten Fighter Squadronissa, A Date with Judyssä ja Bwana Devilissä. Vuonna 1954 Stack teki merkittävimmän roolinsa. Hän esiintyi John Waynen vastanäyttelijänä elokuvassa The Hight and the Mighty, jossa hän esitti pilottia.lähde?
Vuonna 1957 Stack oli ehdolla parhaan miessivuosan Oscar-palkinnon saajaksi elokuvasta Tuuleen kirjoitettu. Myöhemmin Stack esitti Eliot Nessiä draamasarjassa Lahjomattomat. Sarjassa taisteltiin poliisien ja mafiosojen välillä Chicagossa. Vuonna 1960 Stack voitti roolistaan Emmy-palkinnon.lähde?
Stack oli pääosassa Tony Franciosan ja Gene Barryn kanssa televisiosarjoissa The Name of the Game, Most Wanted ja Strike Force. The Name of the Gamessä Stack esitti entistä liittovaltion agenttia, joka on siirtynyt rikosjournalistiksi; lehden nimi oli The CRIME Magazine ja sen etusivu täyskokoisine kuvineen nähtiin jakson päätöskuvana.lähde?
Sarjoissa Most Wanted ja Strike Force hän esitti kovaa, korruptoimatonta poliisipäällikköä, kuten Lahjomattomissakin.lähde?
Myöhemmin Stack teki kuivan humoristisia rooleja komediaelokuvissa, kuten 1941 – Anteeksi, missä on Hollywood?, Hei, me lennetään!, Caddyshack II ja BASEketball. Hän myös ääninäytteli elokuvassa The Transformers: The Movie.lähde?
Stack aloitti esiintymisen sarjassa Unsolved Mysteries vuonna 1987 ja lopetti vuonna 2002 horjuvan terveytensä vuoksi. Sarjan pääosassa nähdään nykyisinmilloin? Dennis Farina.lähde?
Vuosina 2001–2002 Stack ääninäytteli Nickelodeonin piirrossarjassa Mahdottomat marsilaiset.lähde?
Elämäkerta > Yksityiselämä

Stack oli näyttelijätär Rosemarie Bowen kanssa naimisissa vuodesta 1956 kuolemaansa saakka. Heillä on kaksi lasta. Hän sai eturauhassyövän vuoksi sädehoitoa lokakuussa 2002. Robert Stack kuoli sydänkohtaukseen kotonaan Los Angelesissa 14. toukokuuta 2003. Hänet on haudattu Westwood Village Memorial Parkin hautausmaalle.lähde?
Filmografia

First Love (1939)
The Mortal Storm (1940)
A Little Bit of Heaven (1940)
Nice Girl? (1941)
Badlands of Dakota (1941)
Ollako vai eikö olla (To Be or Not to Be, 1942)
Eagle Squadron (1942)
Men of Texas (1942)
Keeping Fit (1942)
Screen Snapshots: Hollywood in Uniform (1943)
A Date with Judy (1948)
Miss Tatlock's Millions (1948)
Fighter Squadron (1948)
Mr. Music (1950)
The Bullfighter and the Lady (1951)
My Outlaw Brother (1951)
Bwana Devil (1952)
War Paint (1953)
Sabre Jet (1953)
Conquest of Cochise (1953)
The Iron Glove (1954)
The High and the Mighty (1954)
House of Bamboo (1955)
Screen Shapshots: Hollywood Shower of Stars (1955)
Good Morning Miss Dove (1955)
Tuuleen kirjoitettu (1956)
The Gift of Love (1958)
John Paul Jones (1959)
The Last Voyage (1960)
Näkymättömät kahleet (1963)
Is Paris Burning? (1966)
Sail to Glory (1967)
The Corrupt Ones (1967)
Action Man (1967)
Alone, Unarmed and Unafraid (1968)
Stoy of a Woman (1970)
Second Wind (1978)
1941 – Anteeksi, missä on Hollywood? (1978)
Hei, me lennetään! (1980)
Uncommon Valor (1983)
Born American (1986)
Big Trouble (1986)
The Transformers: The Movie (1986)
Dangerous Curves (1988)
Plain Clothes (1988)
Caddyshack II (1988)
Joe Versus the Volcano (1990)
Wild Bill: Hollywood Maverick (1996)
Beavis and Butt-head Do America (1996)
BASEketball (1998)
Hercules: Zero to Hero (1999)
Mumford (1999)
Tehtävä – Pelastakaa kesäloma (2001)
Killer Bud (2001)
From Russia to Hollywood: The 100-Year Odyssey of Chekhov and Shdanoff (2002)
Aiheesta muualla

Wikimedia Commonsissa on kuvia tai muita tiedostoja aiheesta .
Robert Stack Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Alankomaat 
Taiteenala:  Emmy Awards 
Henkilöt:  Deutsche Biographie  DDB  Elonet 
Muut:  NARA  SNAC  IdRef 
Robert Stack elokuvan Tuuleen kirjoitettu trailerissa (1956).
Stack Oscar-gaalassa vuonna 1988
Yhdysvaltain itäinen aika

Yhdysvaltain itäinen aika (engl. Eastern Time, lyh. ET) on aikavyöhyke, joka kattaa suuren osan Pohjois-Amerikan itärannikosta sekä osan Etelä-Amerikan länsirannikosta. Normaaliaikana siitä käytetään nimitystä Yhdysvaltain itäinen normaaliaika (engl. Eastern Standard Time, EST) ja kesäaikana nimitystä Yhdysvaltain itäinen kesäaika (engl. Eastern Daylight Time, EDT). Erotus koordinoidusta yleisajasta on normaaliaikana UTC-5 ja kesäaikana UTC-4.
Myös Australiassa on EDT-aika, johon viitataan usein myös lyhenteellä AEDT (Australian Eastern Daylight Time, UTC+11). AEDT-aika on AEST (Australian Eastern Standard Time, UTC+10).
Aiheesta muualla

"ET – Eastern Time" (timeanddate.com)
Koordinoitu yleisaika
UTC−12 · UTC−11 · UTC−10.30 · UTC−10 · UTC−9.30 · UTC−9 · UTC−8.30 · UTC−8 · UTC−7
UTC−6 · UTC−5 · UTC−4.30 · UTC−4 · UTC−3.30 · UTC−3 · UTC−2.30 · UTC−2 · UTC−1 · UTC−0.44 · UTC−0.25.21
UTC±0 · UTC+0.20 · UTC+0.30 · UTC+1 · UTC+1.24 · UTC+1.30 · UTC+2 · UTC+2.30 · UTC+3 · UTC+3.30 · UTC+4 · UTC+4.30 · UTC+4.51 · UTC+5 · UTC+5.30 · UTC+5.40 · UTC+5.45
UTC+6 · UTC+6.30 · UTC+7 · UTC+7.20 · UTC+7.30 · UTC+8 · UTC+8.30 · UTC+8.45 · UTC+9 · UTC+9.30 · UTC+9.45 · UTC+10 · UTC+10.30 · UTC+11 · UTC+11.30
UTC+12 · UTC+12.45 · UTC+13 · UTC+13.45 · UTC+14
Hätänumero

Hätänumero on puhelinnumero, johon soittamalla saa yhteyden viranomaisiin, kuten pelastuslaitokselle ja poliisiin sekä terveys- ja sosiaalitoimeen hätätilanteissa.
Hätänumerot Suomessa

Yleinen hätänumero sekä pelastuslaitokselle, poliisille että sosiaalipäivystykselle on 112.
Myrkytystietokeskuksen puhelinnumero on 0800 147 111 (maksuton) ja 09 471 977 (normaalihintainen).
Meripelastukselle on Suomessa omat hälytyskeskuksensa ja erillinen hätänumero 0294 1000.
Päivystysapu vastaa numerossa 116 117.
Yleinen hätänumero 112 Suomessa > Hätänumeroon soittaminen Suomessa

Suomessa hätänumero on yleiseurooppalainen 112. Hätänumeroon voi soittaa maksutta mistä tahansa puhelimesta ilman suuntanumeroa. Soitto onnistuu myös ulkomaisesta matkapuhelinliittymästä.
Hätänumero on tarkoitettu vain kiireellisiä ja todellisia hätätilanteita varten. Näitä ovat hengen, terveyden, omaisuuden tai ympäristön ollessa uhattuna tai vaarassa, tai jos on syytä epäillä näin olevan. Hätänumeroa taas ei ole tarkoitettu puheluihin kiireettömissä asioissa eikä kyselytarkoituksessa, mikä pätee myös erilaisiin häiriö- ja poikkeustilanteissa, joissa tiedustelusoitot saattavat tukkia hätänumeron. Suomessa terveyteen liittyvissä kiireettömissä asioissa voi soittaa valtakunnalliseen päivystysnumeroon 116 117. Koska turha soitto saattaa viivästyttää hätää tarvitsevien avunsaantia, voi pilapuheluista tai muista turhista soitoista joutua maksamaan koituneet kulut. Lisäksi soittaja voidaan tuomita rangaistukseen.
Yleinen hätänumero 112 Suomessa > Hätätekstiviesti ja hätäilmoitus suomalaisella viittomakielellä

Hätänumeroon voi lähettää myös tekstiviestin. Tekstiviestipalvelun käyttö kuitenkin edellyttää rekisteröitymistä. Kuulo- ja puhevammaisille on tarjolla eri puhelinnumerot, joihin voi lähettää myös tekstiviestejä. Niitä ei ole tuotu julkiseksi ilkivallan pelossa. Helsingin hätäkeskuksen numero on kuitenkin julkaistu, ja se on 050 456 4113.
Kesäkuussa 2021 Hätäkeskuslaitos ja Kela aloittivat vuoden mittaisen kokeilun hätäilmoituksen tekemiseksi suomalaisella viittomakielellä 112 Suomi -sovelluksen avulla. Suomessa hätäpuhelun voi soittaa suomalaisella viittomakielellä arkisin kello 8–16. Vaikka hätäkeskukseen pystyy ottamaan yhteyttä tekstiviestillä muina aikoina myös suomeksi, suomi ei ole läheskään kaikkien kuurojen äidinkieli Suomessa.
Yleinen hätänumero 112 Suomessa > Soittajan paikannus > Televerkkoon perustuva paikannus

Hätänumeroon soittajan löytämiseksi voidaan käyttää lankapuhelinnumeron tai matkapuhelimen paikannusta. Näin ollen esimerkiksi ne soittajat, joiden olinpaikasta ei saada selvää, voidaan paikantaa. On mahdollista, että hätänumeroon soittaa esimerkiksi opaskoira tai lapsi, joka ei osaa ilmoittaa sijaintiaan.
Suomessa kuitenkin paikannusta käytetään rajoitetusti yksityisyyden suojan vuoksi, ei kaikissa tapauksissa. Aikaisemmin hätäkeskuslaitos joutui matkapuhelinten osalta tiedustelemaan verkko-operaattorilta sijaintia, kunnes tarvittava laitteisto asennettiin hätäkeskusten käyttämään järjestelmään.
Yleinen hätänumero 112 Suomessa > Soittajan paikannus > Hätäkeskuslaitoksen koordinaattipalvelu

Koska joissain tapauksissa soittaja ei ole kotipaikkakunnallaan eikä osaa ilmoittaa tarkkaa sijaintiaan, Hätäkeskuslaitos kehitti koordinaattipalvelun, jossa esimerkiksi loma-asunnoissa olevien on helppo etukäteen selvittää WGS84-koordinaattinsa avun pyytämiseksi oikeaan kohteeseen. Palvelu luotiin ensisijaisesti saaristo-olosuhteiden tarpeesta, mutta on tarkka koko Suomessa.
Hätänumeroiden historiaa Suomessa

Kuntien yhteiset palohälytyskeskukset aloittivat toimintansa 1950-luvun lopulla. Nämä hälytysnumerot ottivat kuitenkin vastaan vain palo- ja pelastustoimen hälytyksiä, ja palohälytysnumero vaihteli paikkakunnittain. Muita käyttötarkoituksia varten oli omat puhelinnumeronsa: esimerkiksi poliisille ja sairaankuljetukselle oli erilliset puhelinnumerot. Palokunnan puhelinnumeroksi oli monella paikkakunnalla valittu 005.
Helsingissä hätänumerot olivat vuoteen 1948 asti 500 palohälytys, 505 järjestyspoliisi ja 506 rikospoliisi. 15.8.1948 tulivat voimaan uudet hätänumerot 002 järjestyspoliisi, 003 rikospoliisi, 005 palohälytys, 006 sairaankuljetusauto ja 008 lääkärivälitys. Näiden lisäksi otettiin 10.9.1954 Helsingissä käyttöön 000 yleinen hälytyspuhelinnumero, johon vastasi Helsingin hätäpuhelinkeskus. Aluksi soittaminen numeroon 000 oli Helsingissä maksullista. Maksuttomaksi se tehtiin vuonna 1964.
Hätänumero valtakunnallistettiin vuoden 1983 alussa. Samalla hätänumeroksi yhtenäistettiin 000 koko maassa. Suomeen perustettiin yleiset hätäilmoituskeskukset, ja ne alkoivat ottaa vastaan palohälytyksien lisäksi myös sosiaali- ja terveystoimen hätäilmoituksia.
Nykyinen yleinen hätänumero 112 tuli käyttöön vuoden 1993 alussa. Tuolloin Suomi otti käyttöön Euroopan unionin yhteisen hätänumeron ensimmäisten maiden joukossa. Vanha numero 000 poistui käytöstä.
Poliisin hätänumero oli 10022. Se oli käytössä vuoteen 2011 asti. Hätäkeskusuudistuksessa poliisin hälytyskeskukset siirrettiin valtiolliseen hätäkeskuslaitokseen. Samalla myös kiireellinen sosiaaliapu liitettiin osaksi hätänumeron 112-palveluita.
Mobiilisovellus 112 Suomi otettiin käyttöön vuonna 2015. Tekstiviestien lähetys numeroon 112 tuli mahdolliseksi vuonna 2018.
Hätänumero 112 eri maissa

Euroopan unioni otti käyttöön yhteiseksi hätänumerokseen 112:n 29. heinäkuuta 1991. 112 toimii kaikissa jäsenmaissa, joissakin tosin vanhan puhelinnumeron rinnalla kuten Yhdistyneessä kuningaskunnassa ja Irlannissa.
112 on varattu hätänumeroksi myös GSM-standardissa. Teoriassa missä päin maailmaa tahansa GSM-puhelimella soitettaessa numero 112 ohjaa puhelun paikalliseen hätäkeskukseen. Yleisimpiin maailmassa käytössä oleviin hätänumeroihin voidaan soittaa GSM-puhelimella, vaikka näppäinlukitus olisi päällä, puhelimen saldoraja olisi ylitetty, puhelimessa ei olisi SIM-korttia, tai puhelin olisi lukittunut esimerkiksi liian monen väärän PIN-koodin tai PUK-koodin syöttämisen takia.
Aiheesta muualla

Wikimedia Commonsissa on kuvia tai muita tiedostoja aiheesta .
Hätäkeskuslaitos
Myrkytystietokeskus
Meripelastuskeskus
Tiedä sijaintisi Hätäkeskuslaitos. Arkistoitu 19.9.2017. Viitattu 1.3.2015.Tietoa suomalaisesta 112 Suomi -hätäpaikannussovelluksesta.
Hätänumero poliisiauton kyljessä.
Helsingin puhelinlaitos, hätäpuhelin 1960
Lietsala

| Lietsala |
| --- | --- |
Kaupunki:  Naantali
Suuralue:  mannerpuoli
Kaupunginosa nro:  6
Väkiluku:  1 440
Osa-alueet:  001 Nuhjala 002 Sammalkallio 003 Myllärinmäki
Lietsalan koulun vanhin rakennus.
Lietsala on Naantalin 6. kaupunginosa noin 3 km kaupungin keskustasta koilliseen. Kaupunginosassa on 1 440 asukasta (2005), ja se on siten väkiluvultaan Naantalin neljänneksi suurin. Lietsala jakautuu kolmeen osa-alueeseen: Nuhjalaan, Sammalkallioon ja Myllärinmäkeen. Kaupunginosa sijaitsee Aurinkotien pohjoispuolella Maskuntien (yhdystie 1893) molemmin puolin. Naapurikaupunginosia ovat Taimo, Soininen, Murikko ja Karvetti.
Lietsalan asutus sijaitsee lähes kokonaisuudessaan Maskuntien länsipuolella, ja tien itäpuolella on Naantalin Maskuntien teollisuusalue. Lietsalan lounaisosassa sijaitsee Nuhjalan kerrostaloalue sekä Suopellon yläaste, ja eteläosassa Lietsalan ala-aste.
Silloisen Raision läntiset osat, nykyinen Lietsala mukaan lukien, liitettiin Naantaliin kuuluviksi vuonna 1577 kun Naantalin seurakunta perustettiin.
Nuhjalassa on 1970-luvulla rakennettuja 7-kerroksisia kerrostaloja. Taloista kaksi on kaupungin omistaman Naantalin Vuokratalojen omistuksessa. Talot peruskorjattiin täysin vuonna 2019.
Viktor Suvorov

Viktor Suvorov
Viktor Suvorov (Ви́ктор Суво́ров; oikea nimi Vladimir Bogdanovitš Rezun, Влади́мир Богда́нович Резу́н, s. 20. huhtikuuta 1947) on ukrainalaissyntyinen entinen neuvostoliittolainen, joka loikkasi vuonna 1978 Isoon-Britanniaan ja haki sieltä poliittista turvapaikkaa. Suvorov on ollut ennen lännessä alkanutta kirjallista uraansa mahdollisesti Neuvostoliiton sotilastiedustelun GRU:n palveluksessa.lähde?
Suvorovin teosten kaunokirjallisesta luonteesta huolimatta ne on usein mielletty autenttisiksi kuvauksiksi neuvostotiedustelun toiminnasta.lähde?
Suvorov sydämistyi Ilkka Remeksen Pedon syleily -romaanin kohdista, jotka muistuttavat Suvorovin romaania Akvaario, ja suunnitteli Remeksen haastamista oikeuteen plagioinnista.
Teoksia

Spetsnaz (1992)
Akvaario (1989)
Viimeinen Tasavalta (1996)
Puhdistus (Juttuapaja 2014)
Aiheesta muualla

Kuvia tai muita tiedostoja aiheesta Viktor Suvorov Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI 2  3  VIAF  WorldCat 
Kansalliset:  Norja  Ranska  BnF data  Saksa  Israel  Suomi (KANTO)  Yhdysvallat  Ruotsi  Latvia  Japani  Tšekki  Kroatia  Alankomaat  Puola 
Tieteilijät:  CiNii 
Henkilöt:  Deutsche Biographie  DDB 
Muut:  Europeana  IdRef
Soininen

| Soininen |
| --- | --- |
Kaupunki:  Naantali
Suuralue:  mannerpuoli
Kaupunginosa nro:  8
Väkiluku:  1 428
Osa-alueet:  001 Peräniitty 002 Metsäluikkio 003 Immanen 004 Hakapelto 005 Soikallio
Soininen on Naantalin 8. kaupunginosa noin 4 km kaupungin keskustasta pohjoiseen. Kaupunginosassa on 1 428 asukasta (2005), ja se on siten väkiluvultaan Naantalin viidenneksi suurin. Alue koostuu omakoti- ja rivitaloista, joita rakentuu edelleen kiivasta tahtia. Soininen sijaitsee Naantalin pohjoisosassa Maskun rajalla. Naapurikaupunginosia ovat Luikkio, Taimo, Lietsala ja Ladvo-Venka.
Soinisten länsiosassa sijaitseva Soikallion asuinalue on asuntokannaltaan Naantalin uusinta; se on rakennettu suurimmaksi osaksi 2000-luvun alkupuolella. Asuinalueen koosta huolimatta Soinisten palvelutaso on matala: lähin koulu on Taimon koulu Luikkiossa noin kilometrin päässä ja lähin päivittäistavarakauppa sijaitsee Taimossa kahden kilometrin päässä. Tämä onkin närkästyttänyt uuden alueen asukkaita.
Soinisiin valmistui helmikuussa 2018 kahvila Ravintola Metsätähti.
Soinisissa sijaitsee Naantalin seurakunnan leirikeskus Soiniemi ja Hakapellon kappeli sekä hautausmaa.
Keskiaikaisissa lähteissä Immasten tilan asutuksesta löytyy ensimmäisiä viitteitä vuodelta 1444. Keskiajalla taloja oli kolme ja ratsumiestilaksi ne yhdistettiin 1600-luvulla. Ratsumiestilaa käytettiin 1700-luvulla myös henkirakuunarykmentin majoitukseen. Tila oli myös rälssitila. Nykyään paikalla on säilynyt suojellut aitta vuodelta 1870 ja torppa 1800-luvun lopusta, sekä ei-suojeltu kivinavetta vuodelta 1886 jota on laajennettu 1920. Päärakennuksena toiminut pitsihuvila paloi 1970-luvulla. Immasten tila toimii nykyään hevostilana.
Lasten Eurovision laulukilpailu 2024

| Lasten Eurovision laulukilpailu 2024 Let's Bloom |
| --- | --- |


Päivämäärät:  16. marraskuuta 2024
Tapahtumapaikka:  Caja Mágica,  Madrid, Espanja
Juontajat:  Ruth Lorenzo Marc Clotet Melani García
Isäntämaan toimittaja:  Televisión Española
Osallistujat
Laulujen määrä:  17
Palanneet maat:   Kypros  San Marino
Vetäytyneet maat:   Iso-Britannia
Äänestys
Äänestysjärjestelmä:  Jokaisen maan raati antaa 12, 10, 8–1 pistettä kymmenelle lempilaululleen. Yleisön äänet lasketaan online-äänestyksen perusteella.
Voittaja:   Georgia "To My Mom"
Osallistujakartta

   Maat, jotka osallistuivat vuonna 2024   Maat, jotka olivat osallistuneet ennen, mutta eivät osallistuneet vuonna 2024  
Lasten Eurovision laulukilpailu 
 ◄ 2023 • 2024 • 2025 ► 
Lasten Eurovision laulukilpailu 2024 oli 22. Lasten Eurovision laulukilpailu. Kilpailu järjestettiin 16. marraskuuta 2024 Madridissa, Espanjassa.  Maa isännöi Lasten Euroviisuja ensimmäistä kertaa.
EBU tiedotti 3. syyskuuta 2024 17 maan osallistuvan kilpailuun. San Marino palasi kilpailuun kahdeksan vuoden ja Kypros kuuden vuoden tauon jälkeen. Iso-Britannia puolestaan vetäytyi vuoden 2024 kilpailusta.
Kilpailun voitti Georgian Andria Putkaradze kappaleellaan "To My Mom".
Tapahtumapaikka

Vaikkakin Ranskan Zoé Clauzure voitti edellisen vuoden kilpailun kappaleellaan "Cœur" saaden 228 pistettä, Ranska ei halunnut isännöidä Lasten Euroviisuja toista kertaa putkeen ja kolmatta kertaa neljän vuoden sisällä, joten toiseksi sijoittunut maa Espanja sai luvan isännöidä kilpailun. Espanja oli voittanut Lasten Euroviisut kerran vuonna 2004, mutta ei ollut aiemmin isännöinyt Lasten Euroviisuja. Lasten Euroviisuissa edellisen vuoden voittajamaa ei automaattisesti isännöi seuraavan vuoden kilpailua, toisin kuin Eurovision laulukilpailussa. 14. helmikuuta 2024 EBU vahvisti, että kilpailu järjestettäisiin Espanjassa.
10. toukokuuta 2024 vahvistettiin, että kilpailu järjestetään Espanjan pääkaupungissa Madridissa. Tapahtumapaikkana toimi 12 500 katsojaa vetävä Caja Mágica. Urheilukompleksilla on järjestetty lukuisia urheilutapahtumia, konsertteja sekä muita tapahtumia.
Formaatti > Graafinen ilme

Kilpailun tunnuslause "Let's Bloom" (suom. Kukoistetaan) julkistettiin 3. syyskuuta 2024 osallistujalistan yhteydessä. Kilpailun logo kuvaa kukkakimppua ja se on saanut inspiraationsa luonnosta, kukista ja kukinnoista. Se kuvastaa kilpailun nuorten artistien kukoistusta, kasvua ja monimuotoisuutta.
Formaatti > Juontajat

12. syyskuuta 2024 ilmoitettiin, että vuoden 2024 kilpailun juontavat Ruth Lorenzo, Marc Clotet ja Melani García. Lorenzo on espanjalainen laulaja, lauluntekijä, televisiopersoona ja juontaja. Hän edusti Espanjaa vuoden 2014 Euroviisuissa Kööpenhaminassa kappaleella "Dancing in the Rain" sijoittuen kymmenenneksi. Clotet on espanjalainen näyttelijä ja malli. Hän on näytellyt useissa espanjalaisissa elokuvissa, televisiosarjoissa ja teatterituotannoissa. García on espanjalainen laulaja, joka edusti Espanjaa vuoden 2019 lasten Euroviisuissa Gliwicessä kappaleella "Marte" sijoittuen kolmanneksi.
Osallistujamaat

17 maata osallistui vuoden 2024 kilpailuun.
| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Italia | Simone Grande | "Pigiama Party" | "Yökylä" | 9 | 98 |
| 02 |  Viro | Annabelle Ats | "Tänavad" | "Kadut" | 14 | 55 |
| 03 |  Albania | Nikol Çabeli | "Vallëzoj" | "Tanssi" | 7 | 126 |
| 04 |  Armenia | Leo | "Cosmic Friend" | "Kosminen ystävä" | 8 | 125 |
| 05 |  Kypros | Maria Pissarides | "Crystal Waters" | "Kristalliset vedet" | 13 | 60 |
| 06 |  Ranska | Titouan | "Comme ci comme ça" | "Niin ja näin" | 4 | 177 |
| 07 |  Pohjois-Makedonia | Ana & Aleksej | "Marathon" | "Maraton" | 16 | 54 |
| 08 |  Puola | Dominik Arim | "All Together" | "Kaikki yhdessä" | 12 | 61 |
| 09 |  Georgia | Andria Putkaradze | "To My Mom" | "Äidilleni" | 1 | 239 |
| 10 |  Espanja | Chloe DelaRosa | "Como la Lola" | "Kuten Lola" | 6 | 144 |
| 11 |  Saksa | Bjarne | "Save The Best For Us" | "Säilytä parhaat meille" | 11 | 71 |
| 12 |  Alankomaat | Stay Tuned | "Music" | "Musiikki" | 10 | 91 |
| 13 |  San Marino | Idols SM | "Come noi" | "Kuten me" | 17 | 47 |
| 14 |  Ukraina | Artem Kotenko | "Hear Me Now" | "Kuule minua nyt" | 3 | 203 |
| 15 |  Portugali | Victoria Nicole | "Esperança" | "Toivo" | 2 | 213 |
| 16 |  Irlanti | Enya Cox Dempsey | "Le chéile" | "Yhdessä" | 15 | 55 |
| 17 |  Malta | Ramires Sciberras | "Stilla ċkejkna" | "Pieni tähti" | 5 | 153 |
Muut maat

Iso-Britannia – 21. kesäkuuta 2024 Britannian yleisradioyhtiö BBC ilmoitti Ison-Britannian vetäytyvän vuoden 2024 Lasten Eurovision laulukilpailusta. Syytä vetäytymiselle ei annettu.
Venäjä – EBU:n kiellettyä Venäjän osallistumisen vuoden 2022 Eurovision laulukilpailuun Venäjän Ukrainaan käynnistämän hyökkäyksen takia Venäjä erosi EBU:sta omasta tahdostaan. EBU-jäsenyys on ehdoton edellytys sekä Eurovision laulukilpailuun että Lasten Eurovision laulukilpailuun osallistumiselle. Tämän takia Venäjä ei osallistu vuoden 2024 kilpailuun. Venäjä osallistui Lasten Euroviisuihin edellisen kerran vuonna 2021.
Seuraavat maat olivat osallistuneet ennen, mutta eivät osallistuneet vuonna 2024:
Australia
Azerbaidžan
Belgia
Bulgaria
Israel
Kazakstan
Kreikka
Kroatia
Latvia
Liettua
Moldova
Montenegro
Norja
Romania
Ruotsi
Serbia
Slovenia
Tanska
Valko-Venäjä
Wales
Vuoden 2024 kilpailun pitopaikka Caja Mágica.